سېنډرز او ټرمپ بریالي شول 
سوسیال دموکرات برني سېنډرز سیالې هیلري کلنټن ته په بې ساري ستر توپیر ماته ورکړه او میلیارډر ډونالډ ټرمپ خپل ټول سیالان شاته پریښودل
هیلري کلنټن په نیو همشیر ایالت کې ماتې ومنله او سیال کاندید برني سېنډرز ته یې تلیفون وکړ او مبارکي یې ورکړه. د جمهوري ریاست د ګوندي کاندیدانو د انتخاباتو ۳۰ سلنه رای شمېرل شوي دي. دموکرات ګوند برني سېنډرز ۵۸ سلنه هیلري کلنټن ۴۰ سلنه جمهوري ګوند ډونالډ ټرمپ ۳۵ سلنه جان کېسک ۱۵ سلنه جب بش ۱۲ سلنه په جمهوري غوښتونکې کې لا اوس هم څو کاندیدان په دې هیله دي چې دوهم او دریم شي. د جمهوري ریاست د پاره د کاندیدانو په انتخاباتو کې د نیو همشیر د ایالت اوسیدونکو ګډون تر پخوا ډیر زیات و. د ایالت والي وایي چې د خلکو ګډون بې ساری وږ کاندیدان څو شیبې ورسته ویناوي کوي او د کمپاین راتلونکي تګلارې به اعلان کړي. هیلري کلنټن ویلي دي چې د خپل کمپاین په مسؤلینو کې به بدلونونو راولي او په راتلونکو ایالتونو کې به سیال ته ماتې ورکړي.